CELEX: 32009D0536
Language: sl
Date: 2009-07-07 00:00:00
Title: 2009/536/ES: Odločba Sveta z dne 7. julija 2009 o smernicah za politike zaposlovanja držav članic

11.7.2009   
            
            
               SL
            
            
               Uradni list Evropske unije
            
            
               L 180/16
            
         
      ODLOČBA SVETA
   
   z dne 7. julija 2009
   o smernicah za politike zaposlovanja držav članic
   (2009/536/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 128(2) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju mnenja Evropskega ekonomsko–socialnega odbora (2),
   po posvetovanju z Odborom regij,
   ob upoštevanju mnenja Odbora za zaposlovanje,
   ob upoštevanju naslednjega:
   
               (1)
            
            
               Lizbonska strategija, kakor je bila prenovljena leta 2005, je pozornost usmerila v rast in delovna mesta. Smernice zaposlovanja kot del evropske strategije zaposlovanja in širše smernice ekonomskih politik so bile sprejete kot integriran sveženj, pri čemer je evropska strategija zaposlovanja najpomembnejša za uresničitev ciljev lizbonske strategije glede zaposlovanja in trga dela.
            
         
               (2)
            
            
               Pregled nacionalnih programov reform držav članic iz skupnega poročila o zaposlovanju kaže, da bi si morale države članice še naprej po vseh svojih močeh prizadevati za napredek na naslednjih prednostnih področjih: zaposlovanje več ljudi in njihova ohranitev v delovnem razmerju; povečanje ponudbe delovne sile in posodobitev sistemov socialne zaščite; izboljšanje prilagodljivosti delavcev in podjetij; ter povečanje naložb v človeški kapital z boljšim izobraževanjem in usposobljenostjo.
            
         
               (3)
            
            
               V trenutni gospodarski krizi so smernice tudi orodje za odziv na neposredne izzive naraščajoče brezposelnosti in socialne izključenosti. Ukrepi, ki jih je treba sprejeti takoj, vključujejo integrirano politiko prožne varnosti za lažji vstop na trg dela, ukrepe za večjo usklajenost ponudbe in povpraševanja na trgu dela in ukrepe za izboljšanje usposobljenosti.
            
         
               (4)
            
            
               Pri pregledih nacionalnih programov reform bi se morala Komisija osredotočiti na njihovo učinkovito in pravočasno izvajanje in posebno pozornost nameniti dogovorjenim ciljem in merilom ter vključenosti socialnih partnerjev.
            
         
               (5)
            
            
               Smernice zaposlovanja, ki so bile sprejete leta 2008 veljajo tri leta, v tem času pa bi bilo treba njihovo posodabljanje strogo omejiti.
            
         
               (6)
            
            
               Pri izvajanju smernic zaposlovanja bi morale države članice preučiti možnost uporabe Evropskega socialnega sklada.
            
         
               (7)
            
            
               Glede na integrirano naravo svežnja smernic bi morale države članice v celoti izvajati širše smernice ekonomskih politik –
            
         SPREJEL NASLEDNJO ODLOČBO:
   Člen 1
   Smernice za politike zaposlovanja držav članic, kakor so določene v Prilogi k Odločbi Sveta 2008/618/ES z dne 15. julija 2008 o smernicah za politike zaposlovanja držav članic (3), ostajajo v letu 2009 nespremenjene in jih države članice upoštevajo v svojih politikah zaposlovanja.
   Člen 2
   Ta odločba je naslovljena na države članice.
   
      V Bruslju, 7. julija 2009
      
         
            Za Svet
         
         
            Predsednik
         
         A. BORG
         
      
   
   
      (1)  Mnenje z dne 11. marca 2009 (še ni objavljeno v Uradnem listu).
   
      (2)  Mnenje z dne 13. maja 2009 (še ni objavljeno v Uradnem listu).
   
      (3)  UL L 198, 26.7.2008, str. 47.